b"\n_START_ARTICLE_\nSant Juli\xc3\xa0 de Basturs\n_START_SECTION_\nHist\xc3\xb2ria\n_START_PARAGRAPH_\nEl conjunt, sobretot per l'aparell, regular i amb carreus ben treballat, t\xc3\xa9 l'aspecte d'una esgl\xc3\xa9sia del segle XII. Documentada almenys des del 1280 com a tal esgl\xc3\xa9sia, apareix sota la forma de Bescur\xc3\xa7; el 1314 torna a ser esmentada, ara com a Bestur\xc3\xa7.\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia d'una nau i absis semicircular, m\xc3\xa9s l'afegit d'una capella al mur sud. Absis amb finestra. A ponent, portal format per un arc de mig punt amb dovelles que formen una arquivolta (pintat blau cel). Damunt hi ha un ull de bou esqueixat. Campanar de cadireta de dos ulls de mig punt. Murs de carreus de pedra i coberta de llosa del pa\xc3\xads i teula \xc3\xa0rab. La finestra rodona del damunt de la porta \xc3\xa9s un ull de bou, que, tot i no perdre la senzillesa de la resta de l'esgl\xc3\xa9sia, t\xc3\xa9 alguns detalls m\xc3\xa9s interessants, com la manera com \xc3\xa9s fet l'interior de l'ull de bou. Corona la fa\xc3\xa7ana occidental un campanar d'espadanya de dos ulls, tamb\xc3\xa9 ben proporcionat respecte de la resta de la construcci\xc3\xb3."